Imperatorius Konradas II

Konradas II (, apie 990 m. – 1039 m. birželio 4 d. Utrechtas) – 1027–1039 m. Šventosios Romos imperijos imperatorius, 1024–1039 m. Vokietijos karalius, 1026–1039 m. Italijos karalius, 1032–1039 m. Burgundijos karalius.

Biografija 
Salijų dinastijos pradininkas. Tėvas Henrikas Špejeris (m. 995 m.), motina Adelheida iš Meco. Imperatoriaus Otono I dukters Liutgardos provaikaitis. 1017 m. vedė hercogo Hermano II dukterį Gizelą Švabę. Sūnus Henrikas III, nuo 1046 m. Šventosios Romos imperatorius Henrikas III.

Valdymas 

Išrinktas kaip Karolingų palikuonis. Valdžią stiprino remdamasis žemutiniu bajorų sluoksniu – ministerialais. Išmirusių kunigaikščių šeimų turtus perduodavo sūnui Henrikui, taip stiprindamas jo įtaką. Du kartus, 1026–1027 m. ir 1036–1038 m. malšino sukilimus Italijoje. Sudaręs sąjungą su Kijevo Rusia 1028 m. Lenkijoje sėkmingai kariavo su Boleslovo II Narsiojo sūnumi Meška II Lambertu, privertė jį atsisakyti karaliaus titulo ir tapti Šventosios Romos imperijos vasalu. Tais pačiais metais privertė imperijos kunigaikščių susirinkimą paskelbti Vokietijos karaliumi Henriką, kuris ilgainiui tapo svarbiausiu jo patarėju, po jo mirties paveldėjo valdžią.

Šeima

Santuoka ir vaikai 

 Žmona: (nuo 1016 metų) Gizela Švabė (989 m. lapkričio 11 d./990 m. lapkričio 13 d. – 1043 m. vasario 16 d.), Švabijos hercogo Germano II ir Gerbergos Burgundės duktė. Vaikai:
 Henrikas III (1017 m. spalio 28 d. – 1056 m. spalio 5 d.), Vokietijos karalius nuo 1028 metų, Bavarijos hercogas (Henerikas VI) 1027–1042, 1047–1049, Švabijos hercogas 1038–1045, Burgundijos karalius nuo 1038 metų, Karintijos hercogystės regentas 1039–1047, Šventosios Romos imperijos imperatorius nuo 1046 metų;
 Beatrisė (m. 1036 m. rugsėjo 26 d.);
 Matilda (1027–1034); nuo 1033 metų gegužės sužadėta su Prancūzijos karaliumi Henriku I (1008 m. gegužės 4 d. – 1060 m. rugpjūčio 4 d.).

Galerija

Šaltiniai

Literatūra 
 Harry Breßlau: Jahrbücher des Deutschen Reichs unter Konrad II. Erster Band, 1024–1031, 1879, ND 1967, Zweiter Band,1032-1039, 1884, ND 1967
 Franz-Reiner Erkens: Konrad II. (um 990–1039); Herrschaft und Reich des ersten Salierkaisers. Pustet, Regensburg 1998. ISBN 3-7917-1604-2
 Werner Trillmich, hrsg. aus dem Nachlass des Verfassers von Otto Bardong: Kaiser Konrad II. und seine Zeit, Europa-Union-Verlag, Bonn 1991.
 Herwig Wolfram: Konrad II. 990–1039; Kaiser dreier Reiche. Beck, München, 2000. ISBN 3-406-46054-2
 Herwig Wolfram: Konrad II., in: Bernd Schneidmüller/Stefan Weinfurter (Hrsg.): Die deutschen Herrscher des Mittelalters, Historische Porträts von Heinrich I. bis Maximilian I., Verlag C. H. Beck, München 2003, S. 119–135 und 571f. (Bibliografie). ISBN 3-406-50958-4
 Egon Boshof: Die Salier, 4. Aufl., Verlag W. Kohlhammer, Stuttgart u. a. 2000, S. 32-91. ISBN 3-17-016475-9
 Hagen Keller: Zwischen regionaler Begrenzung und universalem Horizont. Deutschland im Imperium der Salier und Staufer 1024–1250 (Propyläen Geschichte Deutschlands 2), Berlin 1986, besonders S. 89ff.
 Hans K. Schulze: Hegemoniales Kaisertum. Ottonen und Salier (Siedler Deutsche Geschichte), Taschenbuchausgabe, Berlin 1998, S. 328ff. ISBN 3-442-90565-6
 Georg Weber: Geschichte des Mittelalters, neu überarbeitet von Alfred Baldamus, Ernst Lehmann, Richard Friedrich. ISBN 3-932412-47-8

Nuorodos 
 Viduramžių genealogija 

Salijai
Šv. Romos imperijos imperatoriai
Vokietijos valdovai
Italijos karaliai
Bavarijos kunigaikščiai